title: Legio I Isaura Sagittaria
text: 
  
  Istor 
  
  Legio I Isaura Sagittaria (Lejion kentañ gwaregerien Isauria) zo ul lejion roman bet savet gant Dioklesian (impalaer eus 284 da 305), tost da fin e ren, evit difenn rannvro Isauria, e-kichen ar menezioù Taurus en Azia Vihanañ.
  
  Da gentañ, Legio I Isaura Sagittaria a oa dindan urzh Comes per Isauriam (= kont evit Isauria) hag a oa e penn al limitanei (gward-harzoù).
  
  Hervez Ammianus Marcellinus, war-dro 350, e oa dilaosket o bro gant Isaurianed evit mont da ober riblerezh war an aod war-dro Seleucia ad Calycadnum (hirie Silifke e Turkia). Er bloaz 354, difennet e oa mat ar gêr gant Legio I Isaura Sagittaria, Legio II Isaura ha Legio III Isaura, dindan urzhioù comes Castricius.
  
  War a seblant, da vare an impalaer Valens (364-378), Legio I Isaura Sagittaria zo bet galvet evel pseudocomitatenses evit heuliañ an impalaer, hag e oa e Caesarea hag Ankyra, hag en devoa ezhomm muioc'h a soudarded evit stourm ouzh an alouber Procopius. Trec'h e voe Valens war Procopius d'ar 27 a viz Mae 366.
  
  Adkregiñ e reas an Isaurianed gant o freizhadeg er bloaz 368. Galvet e voe Musonius, Vicarius Asiae (gouarnour eskopti Azia) gant e Diogmiten (harperien polis), mes gallout a reas tud al lejion ha difennerien an harzoù dont a-benn eus an strafuilh-se.
  
  Hervez Notitia Dignitatum, e oa implijet Legio I Isaura Sagittaria evel pseudocomitatenses dindan urzh Magister militum per Orientem (penn-jeneral armeoù ar Reter Izelañ)
  
  Levrlennadur
  
  Daveoù ha notennoù 
  
  Lejionoù roman